10. การควบคุมภายใน

คณะกรรมการมีนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีความเจริญเติบโตที่ยั่งยืน
คณะกรรมการมีความมุ่งมั่น และตั้งใจที่จะปฏิบัติตามหลักการดังกล่าว โดยได้กำหนดนโยบาย
ทิศทางการดำเนินงานของบริษัท ให้ความสำคัญต่อระบบการควบคุมการตรวจสอบภายใน
การกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมาย และจริยธรรมทางธุรกิจ

1.  การปฏิบัติต่อผู้ถือหุ้นและผู้มีส่วนได้ส่วนเสียอย่างเท่าเทียมกัน เป็นธรรมต่อทุกฝ่าย

2.  คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
    บริหารด้วยความรอบคอบ และระมัดระวัง
    รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
    เพื่อให้เกิดประโยชน์สูงสุดต่อผู้ถือหุ้น ดูแลมิให้เกิดปัญหาความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

3.  การดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

4.  การดำเนินธุรกิจโดยคำนึงถึงความเสี่ยงอยู่เสมอ
    โดยมีการควบคุมและบริหารความเสี่ยงที่เหมาะสม

ในการประชุมคณะกรรมการบริหาร
ที่ประชุมได้พิจารณาการประชุมความเพียงพอของระบบการควบคุมภายในของบริษัทฯและ
ขอบเขตอำนาจหน้าที่ของคณะกรรมการตรวจสอบ
โดยมีความเห็นเกี่ยวกับความเพียงพอและความเหมาะสมของระบบการควบคุมภายในของบริษัทฯ
ดังนี้

1.  องค์กรและสภาพแวดล้อม

  บริษัทมีโครงสร้างองค์กรและสภาพแวดล้อมเอื้อให้ระบบการควบคุมภายในดำเนินไปได้ตามที่บริษัทมุ่งหวัง
  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
  เพื่อเป็นแนวทางในการปฏิบัติงานของพนักงาน
  มีการพิจารณาความเป็นไปได้ของเป้าหมายที่กำหนด
  ทั้งนี้บริษัทได้จัดทำร่างหลักการกำกับดูแลกิจการซึ่งระบุข้อกำหนดเกี่ยวกับจริยธรรมและข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับบริษัท
  ซึ่งประกาศใช้อย่างเป็นทางการในปี 2548

2.  การบริหารความเสี่ยง

  การบริหารความเสี่ยงของบริษัทกระทำโดยการประเมินความเสี่ยงในการประกอบธุรกิจทั้งที่เป็นปัจจัยภายในและปัจจัยภายนอกอย่างสม่ำเสมอ
  โดยผู้บริหารแผนฟื้นฟูกิจการและ
  คณะกรรมการบริหารจะวิเคราะห์ถึงสาเหตุที่ทำให้เกิดปัจจัยความเสี่ยงต่าง ๆ
  การกำหนดมาตรการบริหารความเสี่ยง รวมถึงติดตามการปฏิบัติตามแผนการบริหารความเสี่ยง
  และเพื่อให้การบริหารความเสี่ยงของบริษัทเป็นไปอย่างต่อเนื่องและมีการดำเนินการอย่างเป็นระบบ
  คณะกรรมการตรวจสอบได้ให้ข้อเสนอแนะให้บริษัทแต่งตั้งคณะกรรมการบริหารความเสี่ยง
  เพื่อกำหนดนโยบายและแนวทางการบริหารความเสี่ยงขององค์กร

3.  การควบคุมการปฏิบัติงานของฝ่ายบริหาร

  บริษัทมีการแบ่งแยกหน้าที่ความรับผิดชอบด้านการอนุมัติ การบันทึกบัญชีและข้อมูลสารสนเทศ
  และการดูแลจัดเก็บทรัพย์สิน ออกจากกันเพื่อตรวจสอบซึ่งกันและกันได้
  การอนุมัติการทำธุระกรรมใด ๆ
  ให้เป็นไปตามหลักการที่ทางคณะกรรมการตลาดหลักทรัพย์กำหนดเกี่ยวกับรายการเกี่ยวโยงของบริษัทจดทะเบียน
  โดยการอนุมัติการทำธุระกรรมของบริษัทกับผู้ถือหุ้นรายใหญ่ กรรรมการ ผู้บริหาร
  หรือผู้ที่เกี่ยวข้องกับบุคคลดังกล่าวจะพิจารณาเสมือนเป็นรายการที่กระทำกับบุคคลภายนอก

4.  ระบบสารสนเทศและการสื่อสารข้อมูล

บริษัทจัดให้มีข้อมูลที่สำคัญต่าง ๆ
อย่างเพียงพอเพื่อประกอบการตัดสินใจของคณะกรรมการบริหารเพียงพอต่อการพิจารณาก่อนการประชุม
เอกสารประกอบการบันทึกบัญชีและบัญชีต่าง ๆ ถูกจัดเก็บอย่างเป็นหมวดหมู่
และจัดขึ้นตามนโยบายบัญชีตามหลักการบัญชีที่รับรองทั่วไปและเหมาะสมกับธุรกิจ

5.  ระบบการติดตามและประเมินผล

  บริษัทมีการกำหนดเป้าหมายการดำเนินธุรกิจ
  คณะกรรมการได้เปรียบเทียบผลการดำเนินการของผ่ายบริการให้เป็นไปตามเป้าหมายดำเนินธุรกิจที่กำหนด
  และผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
  บริษัทได้ดำเนินการแก้ไขภายในระยะเวลาที่เหมาะสม
  ตลอดจนบริษัทได้มีการปฏิบัติตามระบบการควบคุมภายในอย่างสม่ำเสมอและมีการรายงานผลการตรวจแต่ะละไตรมาสเสนอคณะกรรมการตรวจสอบ
  และคณะกรรมการตรวจสอบสามารถปฏิบัติงานได้อย่างอิสระ ในการวิเคราะห์รายงาน
  โดยในปีที่ผ่านทางบริษัทฯ สามารถปฏิบัติงานอย่างรัดกุมเพียงพอ

รายงานจากคณะกรรมการตรวจสอบ

เรียน ผู้ถือหุ้น บริษัท กฤษดามหานคร จำกัด(มหาชน)

คณะกรรมการตรวจสอบของบริษัท กฤษดามหานคร จำกัด(มหาชน) ประกอบด้วย กรรมการอิสระ
จำนวน 3 ท่าน ดังนี้

นายวัชรกิติ วัชโรทัย เป็นประธานกรรมการตรวจสอบ

นายภุชชงค์ ชาญธนากิจ เป็นกรรมการตรวจสอบ

นายพินิต อารยะศิริ เป็นกรรมการตรวจสอบ

คณะกรรมการตรวจสอบได้ปฏิบัติหน้าที่ตามหลักธรรมาภิบาลและจรรยาบรรณ
ตามที่ได้รับมอบหมายจากคณะกรรมการบริษัทฯ

ปี 2549 คณะกรรมการตรวจสอบได้มีการประชุมอย่างเป็นทางการทั้งสิ้น 8 ครั้งสรุปสาระได้ดังนี้

1.  สอบทานความน่าเชื่อถืองบการเงินของบริษัทฯ ทั้งรายไตรมาส งบประจำปี
    และงบการเงินรวม ได้กำกับดูแล และสอบทานให้ปฏิบัติตามมาตรฐานบัญชี
    ตามพระราชบัญญัติการบัญชี พ.ศ.2543
    และปฏิบัติตามกฎหมายว่าด้วยหลักทรัพย์และตลาดหลักทรัพย์(กลต.)
    รวมทั้งให้เปิดเผยข้อมูลในงบการเงินอย่างเพียงพอและทันเวลา

2.  ร่วมกำหนดแผนการตรวจสอบประจำปี
    เพื่อทบทวนความเพียงพอของระบบการควบคุมภายในกับผู้ตรวจสอบภายในบริษัทฯ
    นอกจากนี้ยังให้เน้นถึงความเสี่ยงทางธุรกิจโดยให้มอบหมายให้ผู้ตรวจสอบภายในต้องทบทวนทุกไตรมาส

3.  การทำรายการเกี่ยวโยงกัน ให้สอบทานการทำธุระกรรมต่าง ๆ
    ระหว่างบริษัทและบริษัทที่เกี่ยวโยงหรือรายการขัดแย้งทางผลประโยชน์
    เพื่อให้มีการเปิดเผยข้อมูลอย่างถูกต้อง ครบถ้วน สมเหตุสมผล และราคายุติธรรม
    ตลอดจนติดตามการชำระหนี้ตามแผนขจัดความขัดแย้งทางผลประโยชน์

4.  การประเมินการควบคุมภายในของบริษัทฯ
    ได้ปรับปรุงระบบการควบคุมภายในที่เกี่ยวข้องกับการดำเนินธุรกิจให้มีประสิทธิภาพ
    และประสิทธิผล และเป็นไปตามกฎหมาย ระเบียบและนโยบายที่เกี่ยวข้อง

5.  พิจารณา คัดเลือก และเสนอชื่อผู้สอบบัญชี พร้อมกำหนดค่าตอบแทนสำหรับ ปี2549
    ต่อคณะกรรมการบริษัทฯ

6.  สอบทานการจัดซื้อที่ดิน เพื่อพัฒนาเป็นโครงการเพื่อขาย
    ให้บริษัทตระหนักถึงความสำคัญของการลงทุนที่มีมูลค่าสูง
    โดยเสนอแนะให้คณะกรรมการบริษัทฯมีการดูแลและติดตามอย่างต่อเนื่อง

  คณะกรรมการตรวจสอบมีความมั่นใจว่า ระบบการควบคุมภายในของบริษัท มีความเพียงพอ
  และมีการพัฒนาอย่างต่อเนื่อง มีระบบการกำกับดูแลกิจการที่ดี และฝ่ายบริหารของบริษัทฯ
  มีความมุ่งมั่นบริหารงานในกรอบจริยธรรมที่ดี ได้ปฏิบัติตามกฎหมาย ข้อบังคับ
  และระเบียบต่างๆอย่างถูกต้องอย่างสม่ำเสมอ

ในนามคณะกรรมการตรวจสอบ

นายวัชรกิติ วัชโรทัย

ประธานกรรมการตรวจสอบ

บริษัท กฤษดามหานคร จำกัด (มหาชน)